**GENERALFORSAMLING ONSDAG DEN 8. april 2024**

**Kl. 19.00 i RICHARD WINTHERS HUS I VINDEBY**

**MARREBÆKSVEJ 6, 4913 HORSLUNDE.**

Generalforsamlingen er åben for alle. Kun medlemmer af Foreningen Richard Winters Hus kan

indstille forslag og stemme. Entre er gratis for alle ved dette arrangement.

Spørgsmål bedes rettes til: [leneblik1@gmail.com](mailto:leneblik1@gmail.com)

**Generalforsamling:**

DAGSORDEN:

1. **Valg af dirigent og referent.**

Jonna Follemand blev valgt som dirigent.

Jonna konstaterede, at generalforsamlingen var indkaldt via sociale medier og personlig mail til både nuværende og tidligere medlemmer.

Der var ikke indkaldt gennem den lokale presse, som vedtægterne foreskriver.

På trods af dette besluttede forsamlingen, at gennemføre generalforsamlingen.

Bestyrelsen vil arbejde for at ændre vedtægterne, så der fremadrettet (fra 2026) ikke skal annonceres i pressen.

Gunvor Thorsen blev valgt som referent.

1. **Formandens beretning**

Birthe Hvarre fremlagde beretningen for det forgange år.

2023 startede med fernisering, forventningsfulde gæster, som vi med stolthed kunne præsentere for sæsonens udstillere og RDOs udstilling om ”Syndfloden”.

Det er både inspirerende og givende, at have andre kunstnere i huset.

Flere end 2000 gæstede huset i 2023, heraf mange kunstnere og kunstforeninger.

I 2023 er etableret kontakt til Gl. Holtegaard, som har 3 bronzer af Richard Winther i deres park og samarbejdet har resulteret i, at de 3 bronzer opstilles i vor nye ”park” i husets baghave.

Efter sidste generalforsamlingen konstituerede bestyrelsen sig med ny kasserer, Lene Lund og opdeling af formands-/kassererposten har fungeret glimrende.

Vi kan konstaterede, at folk er ”vilde med stedet” og den gode fortælling om Richards hus lever i høj grad og fortællingen deles flittigt på SoMe.

Beretningen blev godkendt af forsamlingen.

1. **Fremlæggelse af regnskab samt fastsættelse af kontingent**

Lene Lund Hansen fremlagde det omdelte regnskab, som viser, at huset har en solid egenkapital og at Lolland Kommune fortsat yder tilskud til huset.

Forsamlingen stillede spørgsmål til enkelte poster og fik forklaring.

Generalforsamlingen godkendte regnskabet.

Kontingentet foreslås uændret for kommende år, hvilket blev besluttet.

Flere repræsentanter for ”Foreningen til køb og etablering af Richard Winthers hus i Vindeby (stiftet i 2012)” var mødt på generalforsamlingen og stillede forskellige spørgsmål angående det pantebrev, som Tobias Winther har i huset.

Bestyrelsen har løbende drøftet muligheden af, at indfri lånet og dermed få en billigere rente og en billigere ”husleje”. Med en ny bankforbindelse vil bestyrelsen genoptage drøftelserne.

En mulighed kan være, at konstruktionen for ejerskabet ændres. Det drøftes fortsat i bestyrelsen.

1. **Behandling af indkomne forslag**

Ingen forslag er indkommet.

1. **Valg.**
2. Valg af min. 5 og max. 9 bestyrelsesmedlemmer.

På valg er: Birthe Hvarre, Gunvor Thorsen. Jesper Lützhøft, modtager alle genvalg

Niels Erik Jensen, ønsker ikke genvalg

Susanne Lund Madsen, Threin Ottossen og Leila Zama stillede alle op til bestyrelsen.

Generalforsamlingen besluttede på den baggrund, at udvide antallet af

bestyrelsesmedlemmer fra 7 til 9, så alle blev valgt.

På førstkommende bestyrelsesmøde besluttes det, hvem af de nyvalgte, der er på valg i 2025.

1. Valg af 2 suppleanter: Inger C. Hansen, Parul Modha, begge modtager genvalg

Begge blev genvalgt.

**Valg af revisor**:

Torben Larsen blev valgt

**Revisor suppleant**:

Kirsten Quist Boysen blev valgt

1. **Eventuelt**.

Under eventuelt talte flere for, at bestyrelsen genoptager udsendelse af regelmæssige nyhedsbreve til interesserede.

Deltagerne drøftede også mulige fremtidsperspektiver for huset.

Siden ”Foreningen til køb og etablering af Richard Winthers hus i Vindeby” købte huset i 2012 har huset gennemgået en stor udvikling og er i god gænge med flere og flere besøgende.

Det kunne være ønskeligt med ”fremtidssikring” af huset, hurtigere afvikling af pantebrevet og en økonomisk fundering, der sikrer husets fortsatte udvikling.

”Foreningen til køb og etablering af Richard Winthers hus i Vindeby” består af 7 personer, der har ikke været afholdt generalforsamling/møder de senere år.

Forsamlingen udtrykte ønske om, at denne forening mødes og får ”raget kastanjerne ud af ilden” og klargjort ejerforholdene.

Og alle nød den dejlige servering med vin/kaffe/kage

Jonna erklærede generalforsamlingen for ophævet!